A Földművelésügyi Minisztérium folytatja a 2010-ben már megkezdett adminisztráció csökkentést a szőlő-bor ágazatban. A módosítás alapján a szőlőtermelők és a borászok egyszerűbben, és gyorsabban tudnak a szőlő és a bor származási bizonyítványokhoz hozzájutni. A Hegyközségek Nemzeti Tanácsánál folyó informatikai fejlesztéseknek köszönhetően a származási bizonyítvány kérelmek beadására elektronikus úton is lehetőség lesz. A fejlesztések és a jogszabály módosítása együttesen a termelők mindennapi életét könnyíti meg, de jelentősen gyorsítja a hegybírók munkáját is.